**Decizia etapei de încadrare (Proiect)**

**Afișare în 28.10.2014**

Ca urmare a solicitării depuse de **Consiliul Judeţean Sălaj,** cu sediul în mun. Zalău, str. 1 Decembrie 1918, nr. 12,pentru proiectul: ***Reabilitare drum județean DJ 108: Șimleu Silvaniei – Moiad, km 4+200 – 16+100,*** propus a fi amplasat în loc. Șimleu Silvaniei, com. Măeriște, com. Sărmășag, jud. Sălaj, înregistrată la APM Sălaj cu nr. 5399/30.09.2014,

în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, cu modificările şi completările ulterioare,

APM Sălaj decide, ca urmare a consultărilor desfăşurate în cadrul şedinţei CAT din data de 27.10.2014, că proiectul: ***Reabilitare drum județean DJ 108: Șimleu Silvaniei – Moiad, km 4+200 – 16+100,*** propus a fi amplasat în loc. Șimleu Silvaniei, com. Măeriște, com. Sărmășag, jud. Sălaj,

**nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. Proiectul se încadrează în prevederile HG nr. 445*/*2009, Anexa 2, pct. 13, lit a) ;

**b.** Caracteristicile proiectului:

b1) mărimea proiectului: - scopul acestui proiect este reabilitarea sectorului de drum km: 4+200-km:16+000 de pe drumul judetean DJ 108 F, drum ce face legatura între localitățile Șimleu Silvaniei și Moiad. Lungimea totală a drumului pe care se vor realiza lucrările de reabilitare este de 11.900 ml. Sistemul rutier propus pentru partea carosabilă va fi alcatuit din următoarele straturi rutiere: 4 cm strat de uzură BA 16, 6 cm strat de legatură BAD 25, 20 cm piatră spartă, 30 cm strat de fundație din balast. Pe zona de la km: 4+200-km:4+576, din cauza cedărilor în corpul dumului, s-a prevazut șanț pereat cu beton având dren longitudinal, și s-a prevăzut de asemenea și înlocuirea sistemului rutier. Căminele de vizitare ale drenului se vor amplasa din 50 în 50 m la o distanță de aproximativ 9,00 m față de axul drumului, iar deversarea finală se va face la podețul de la km: 4+576. Pe traseul drumului studiat DJ 108 F, km: 4+200-km:16+000, există 4 poduri: km: 6+759 – reabilitat- nu face obiectul prezentului proiect. Podurile de la km: 9+840, km: 10+600 și km: 13+408 vor fi prinse într-un alt proiect (nu fac obiectul prezentului proiect). Scurgerea apelor pluviale se va realiza prin șanțuri neprotejate și șanțuri pavate cu beton ce se vor descarca către emisarii naturali prin intermediul podețelor existente și noi proiectate. Astfel, se vor realiza șanțuri betonate în zonele în care panta longitudinală a acestora este cuprinsă în limitele 0,2% - 0,5%, peste 5% și pe traseul localităților, șanțuri cu secțiune neprotejată (șanțuri din pământ) pentru pante cuprinse între 0,5% și 5%. În proiectul tehnic s-au prevăzut: înlocuirea a 5 podețe cu podețe tubular; refacerea coronamentelor; decolmatarea și curățarea tuturor podețelor.

b2) cumularea cu alte proiecte: - nu este cazul;

b3) utilizarea resurselor naturale: - nu este cazul;

b4) apele uzate rezultate: nu este cazul;

b5) producţia de deşeuri: conform Legii 211/2011, privind regimul deşeurilor :

- în perioada de execuţie a proiectului vor rezulta deşeuri care se vor colecta separat şi vor fi evacuate prin grija unităţii excutante într-un depozit autorizat;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

**c.** Localizarea proiectului: loc. Cehei, Uileacu Șimleului, Măeriște, Moiad, com. Măeriște și Sărmășag, jud. Sălaj;

c1) utilizarea existentă a terenului: conform certificatului de urbanism nr. 86/13.08.2014 emis de Consiliul Județean Sălaj, terenul pe care se realizează investiţia se află în intra- și extravilanul orașului Șimleu Silvaniei, a comunelor Măeriște și Sărmășag, și aparține domeniului public;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

**d.** Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

a) Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b) În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.

c) Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.

d) Respectarea prevederilor actelor/avizelor emise de alte autorităţi pentru prezentul proiect.

e) Realizarea reţelelor de canalizare etanşe pentru a preveni poluarea solului şi a pânzei freatice.

f) Respectarea prevederilor STAS 10009/1988, privind nivelul de zgomot.

g) Interzicerea depozitării direct pe sol a deşeurilor sau a materialelor cu pericol de poluare.

h) Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Pentru obţinerea autorizaţiei de construire se vor obţine actele/avizele stabilite în certificatul de urbanism şi cele solicitate de către membrii CAT:

* Notificare SGA.

***Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica in mod corespunzător, în aceasta situaţie prevederile art. 22 alin(3) din HG nr. 445/2009.***

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile H.G. nr. 445/2009 şi ale Legii contenciosului administrativ nr. 554/2004, cu modificările şi completările ulterioare.